45. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ  ΚΑΙ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. 902/93 της 10/23 Φεβρ. 1994 (ΦΕΚ Β΄ 124) Συνδρομή και συνεργασία των αρμοδίων Ελληνικών Δημοσίων Υπηρεσιών, Εκπαιδευτικών, Ερευνητικών Ιδρυμάτων και άλλων φορέων με την Επιτροπή, σχετικά με την επιστημονική εξέταση θεμάτων που αφορούν στα τρόφιμα σε συμμόρφωση προς την Οδηγία 93/5/ΕΟΚ. Έχοντας υπόψη: 1.Το έγγραφο του Γενικού Χημείου του Κράτους αριθ. 3015512/1831/0027/93. 2.Τις διατάξεις του άρθρ.1 (παρ.1, 2 και 3) του Νόμ. 1338/1983 «Εφαρμογή του κοινοτικού δικαίου» (ΦΕΚ 34/τ.Α΄/17.3.1983) όπως τροποποιήθηκε από το άρθρ.6 του Νόμ. 1440/1984 «Συμμετοχή της Ελλάδος στο Κεφάλαιο, στα αποθεματικά και στις προβλέψεις της Ευρωπαϊκής Κοινότητας Άνθρακος και του Οργανισμού Εφοδιασμού ΕΥΡΑΤΟΜ» (ΦΕΚ 70/τ.Α΄/21.5.1984). (Αντί για τη σελ. 248,17(β) Σελ. 248,17(γ) Τεύχος 1276 - Σελ. 33 Γενικό Χημείο του Κράτους 5.Ζ.α.39-45 3.Το εδ. δ΄ της παρ.8 του άρθρ.6 του Νομ. 4328/1929 «περί συστάσεως του Γενικού Χημείου του Κράτους», όπως τροποποιήθηκε και συμπληρώθηκε με τον Α.Ν. 754/1937 (αριθ.3 παρ.2 και 3) (ΦΕΚ 247/τ.Α΄/1937). 4.Το άρθρ.4 του Δ/τος της 31ης Οκτ. 1929 «περί κανονισμού της λειτουργίας και των εργασιών του Ανωτάτου Χημικού Συμβουλίου» (ΦΕΚ 391/τ.Α΄/ 31.10.1929). 5.Το Νόμ. 115/1975 «περί τροποποιήσεως διατάξεων τινων του Νομ. 4328/1929» (ΦΕΚ 172/τ.Α΄/ 20.8.1975). 6.Την απόφαση των Υπουργών Προεδρίας της Κυβέρνησης και Οικονομικών για περιορισμό Συλλογικών Οργάνων του Υπουργείου Οικονομικών αριθ. 1078204/927/0006Α (ΦΕΚ 517/τ.Β΄/7.8.92). 7.Την υπ’ αριθ. Γ.Υ. 5246/14.10.1993 κοινή απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων στους Υφυπουργούς Οικονομικών» (ΦΕΚ 829/Β/1993). 8.Τις διατάξεις του άρθρ.29Α του Νόμ. 1558/1985 (137 Α΄)όπως το άρθρο αυτό προστέθηκε με το άρθρ.27 του Νόμ. 2081/1992 (154 Α΄) και το γεγονός ότι από την παρούσα απόφαση δεν προκαλείται δαπάνη σε βάρος του Κρατικού Προϋπολογισμού, αποφασίζουμε: 1.Εγκρίνουμε την απόφαση 902/93 του Ανωτάτου Χημικού Συμβουλίου, η οποία λήφθηκε κατά τη συνεδρίαση της 21.9.93 και η οποία έχει ως εξής: ΓΕΝΙΚΟ ΧΗΜΕΙΟ ΚΡΑΤΟΥΣ ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ Εγκρίνουμε τη συνδρομή και συνεργασία των αρμοδίων Ελληνικών Δημόσιων Υπηρεσιών, εκπαιδευτικών, ερευνητικών ιδρυμάτων και άλλων φορέων, με την Επιτροπή σχετικά με την επιστημονική εξέταση θεμάτων που αφορούν στα τρόφιμα, σε συμμόρφωση προς την Οδηγία 93/5/ΕΟΚ ως εξής: 1.Σκοπός. Σκοπός της παρούσας είναι η λήψη μέτρων για την εφαρμογή της Οδηγίας 93/5/ΕΟΚ «για τη συνδρομή και τη συνεργασία των Κρατών Μελών με την Επιτροπή σχετικά με την Επιστημονική Εξέταση θεμάτων που αφορούν στα τρόφιμα» Ε.Ε.Ν. 52/18/4.3.93. 2.Σημείο επαφής στην Ελλάδα. Το Γενικό Χημείο του Κράτους-Δ/νση Τροφίμων είναι η αρχή η επιφορτισμένη να συνεργάζεται με την Επιτροπή για την εφαρμογή της Οδηγίας 93/5/ΕΟΚ. Το Γενικό χημείο του Κράτους αποστέλλει στην Επιτροπή τον κατάλογο των ινστιτούτων ή άλλων φορέων που συμμετέχουν στη διαδικασία συνεργασίας, τον τομέα ευθύνης τους καθώς και οποιαδήποτε τροποποίηση του καταλόγου. 3.Τομείς συνεργασίας. Σελ. 248,18(γ) Τεύχος 1276-Σελ. 34 Οι αρμόδιες Ελληνικές αρχές και ερευνητικοί φορείς συνεργάζονται με την Επιτροπή και της παρέχουν την αναγκαία αρωγή για την Επιστημονική Εξέταση θεμάτων δημοσίου συμφέροντος σχετικά με τα τρόφιμα, ιδιαίτερα στον τομέα της δημόσιας υγείας, σε κλάδους όπως εκείνοι που σχετίζονται με την ιατρική, τη διατροφή, την τοξικολογία, τη βιολογία, την υγιεινή, την τεχνολογία τροφίμων, τη βιοτεχνολογία, τα νέα τρόφιμα και τις νέες διαδικασίες παραγωγής, τις τεχνικές αξιολόγησης κινδύνων, τη φυσική και τη χημεία. Τα κύρια καθήκοντα που πρέπει να εκπληρούν τα ινστιτούτα που συμμετέχουν στη συνεργασία περιλαμβάνουν ιδίως: -σύνταξη πρωτοκόλλων αξιολόγησης των κινδύνων σχετικά με τα συστατικά των τροφίμων και εκπόνηση μεθόδων αξιολόγησης της θρεπτικής αξίας. -αξιολόγηση της καταλληλότητας από θρεπτική άποψη του διαιτολογίου. -εξέταση των αποτελεσμάτων των δοκιμών τα οποία υποβάλλονται στην Επιτροπή κατ’ εφαρμογή Κοινοτικών ρυθμίσεων και σύνταξη μονογραφίας προς αξιολόγηση από την Επιστημονική Επιτροπή ανθρώπινης διατροφής. -διεξαγωγή ερευνών σχετικά με την κατανάλωση τροφίμων και ειδικότερα ερευνών που είναι αναγκαίες για τον καθορισμό ή την αξιολόγηση των όρων χρήσης πρόσθετων στα τρόφιμα ή για τη θέσπιση οριακών τιμών για άλλες ουσίες που υπεισέρχονται στη σύνθεση των τροφίμων. -διεξαγωγή ερευνών για στοιχεία του διαιτολογίου στα διάφορα Κράτη Μέλη ή για βιολογικές ή χημικές μολύνσεις τροφίμων. -αρωγή στην Επιτροπή για την ανταπόκριση στις διεθνείς υποχρεώσεις της Κοινότητας θέτοντας στη διάθεσή της γνώσεις για θέματα ασφάλειας των τροφίμων. Τα ανωτέρω καθήκοντα κατανέμονται με βάση ειδικευμένες επιστημονικές γνώσεις και εντός των ορίων των διαθέσιμων πόρων των φορέων. Ο Πρόεδρος Η Γραμματέας Γ.ΠΑΡΙΣΑΚΗΣ ΕΛ. ΠΑΛΛΑΡΗ Τα Μέλη: Ε. Χατζηδάκη, Ι. Δαρατσιανός, Ν. Γκέλης, Χ. Χαμαλίδης, Χρ. Τσεκούρας, Δ. Λαδικός, Δ. Ψωμάς. ΙΙ.Η ισχύς της παρούσης αρχίζει από τη δημοσίευσή της στην Εφημερίδα της Κυβερνήσεως. 5.Ζ.α.45 Γενικό Χημείο του Κράτους